Анатоль Ліс уручыў дыпломы пераможцаў раёнам, якія прызнаны лепшымі ў вытворчасці зерня. Першае месца – у Маларыцкага раёна (старшыня Мікалай Шум), другое – у Брэсцкага (Уладзімір Мацука), трэцяе – у Камянецкага (Валянцін Зайчук). З рук губернатара пачэсныя ўзнагароды атрымалі кіраўнікі сельгасарганізацый-пераможцаў у вытворчасці зерня: Уладзімір Любушак са “Святой Волі”, Сяргей Селівестраў з ААТ “Агра-Кобрынскае” і Юрый Мароз з неаднойчы ўжо згаданага “Белавежскага”. З ліку галоўных аграномаў і галоўных інжынераў вобласці лепшымі прызнаны Марына Калмыкова з “Дарапеевіч” і Яўген Бондар з “Агракамбіната “Мір” Баранавіцкага раёна.